als_Latn dik_Latn sag_Latn
aSport.info- Teuta vazhdon të bëjë “bllof” ndërsa italiani Sorrentino duhet të shtyjë sërish takimin me fitoren e parë. Derbi mes durrsakëve dhe kavajasve është vendosur nga një gol I mesfushorit Bernand Berisha në minutën e 57’. Teuta është treguar më sulmuese gjatë gjithë sfidës por pa mundur të konketizoj me gol. Djemtë e detit janë shfaqur të paqartë përpara Bejtes që nuk ka munguar të dhurojë mrekullitë e tija me pritjet e bëra, të cilat arritën kulmin kur tre minuta nga fundi priti një 11-metërsh të goditur nga Tefik Osmani. Kështu pavarsisht ndryshimit në stol Teuta vazhdon rënien e lirë duke filluar të humbasë edhe lidhjen me kreun e tabelës.
Por kjo javë e XIII nisi në Lushnje dhe Krujë ku vendasit kanë kopjuar njëra-tjetrën për të gjetur fitore të rëndësishme në luftën për mbijetesë. Në Lushnje verdhjeshilët kanë pritur bardheblutë e Tiranës që vazhdojnë thellimin e krizës. Me teknikun Gallo të dorëhequr i dyti në këtë kampionat për rekordmenët shqiptarë pas Dedes dhe me një premio të premtuar përpara sfidës sërish efekti tek futbollistët e Tiranës ishte zero. As me Sokol Bulkun në stol që dukej si fatsjellën për Tiranën gjërat nuk kanë shkuar mirë. Ishin dy golat e shënuar qysh në pjesën e parë nga Canka dhe Mihani “dogjën” sfidën e bardhebluve. Goli I Pashaj mund ti vlejë miqve vetëm për statistika pasi Tirana vazhdon të “saldohet” në fundin e klasifikimit duke qënë këhstu skuadra e parë e kandiduar për të shkuar një kategori më poshtë.
Në Krujë tekniku beratas Mile gjen edhe fitoren e parë në stolin e Kastriotit kundra Bylisit. Goli i parë i krutanëve vjen në minutën e 15’ nga mesfushori tiranas Sefa. Sulmet e vendasve nuk do të pushonin përgjatë gjithë sfidës. Por në minutën e 50’ Turdiu humb shansin për të mbyllur sfidës duke gabuar nga pika e bardhë. Përfitojmë miqtë ballshiotë për të barazuar falë dyshes Izuçuku-Bakiu me shtatëshkurtin që kthen barazpeshën në minutën e 74’. Por shpëtimi për vendasit do të vinte falët golit të minutës së 88’ nga qëndërmbrojtësi Sheta I ardhur në ndihmë të sulmit.
You must be logged in to post a comment Login
als_Latn als_Latn als_Latn eng_Latn